Leandro Bacuna
Leandro Jones Johan Bacuna (☆ 21 di ougùstùs 1991 na Groningen) ta un futbolista profeshonal kurasoleño-hulandes ku usualmente ta hunga mediokampo. Na yanüari 2019 el a firma un kontrakto ku e klup ingles Cardiff City ku a tum'e over di Reading FC. Bacuna a hunga pa Hulanda 20 wega internashonal riba nivel hubenil i a representa Antias Hulandes den e selekshon nashonal hubenil. El a representa Kòrsou den e selekshon nashonal i a gana ku e ekipo e Kopa Karibe na 2017.

Bacuna a nase na Hulanda; yu di mayornan prosedente di Kòrsou. E ta ruman mayó di Juninho Bacuna, aktualmente hungadó di e klup di futbòl Birmingham City na Inglatera.

El a hunga pa tantu e selekshon nashonal antiano U-20 komo varios selekshon hubenil di Hulanda.  Na mart 2016 Bacuna a debutá den e selekshon nashonal di Kòrsou. Ku e ekipo el a gana dia 25 di yüni 2017 e final di e Kopa Karibe 2017, derotando Jamaica ku 2–1. Na 2019 durante un interland kontra Honduras el a hinka e promé gòl ku Kòrsou a yeg'i anota den e torneo CONCACAF Gold Cup. Entre 2016 i 2023 el a hunga 47 biaha pa e selekshon nashonal i ta aktualmente kapitan di e ekipo.

Futbolista
Hende
Kòrsou